La, saiki wayahe praktik ngemonah dhuwit kang tenanan. Yen maune sangu sekolahe bocah diparingake saben dina, saiki wiwit diwenehi telung dina pisan. Dhuwit kanggo telung dina diwenehake ing dina kapisan, kanthi weling amrih dikemonah kanthi becik. Yen kepengin tetuku barang kang regane ngluwihi sangu sedina, anak kudu bisa ngitung lan ngatur, amrih dhuwit kasebut dicukupake. Ora banjur njaluk imbuh sadurunge titi wancine disangoni maneh. Yen sasuwene setengah taun anggone ngemonah sangu saben telung dina iki gancar, bisa wiwit diwenehi sangu seminggu pisan.
